ΓΡΑΠΤΗ ΕΡΩΤΗΣΗ E-3797/02

υποβολή: Christos Folias (PPE-DE) προς την Επιτροπή

(7 Ιανουαρίου 2003)

Θέμα: Μελέτες Εγνατίας οδού

Είναι δεδομένο το πόσο σημαντικός είναι ο άξονας Εγνατία για την Β. Ελλάδα, και σε συνδυασμό με τους κάθετους άξονες, για την συνεργασία και την πρόοδο όλων των όμορων βαλκανικών χωρών.

Για τον σκοπό αυτό, στα πλαίσια των ΔΕΔ-Μ, η Επιτροπή χρηματοδοτεί το έργο ΡΡ701 Εγνατία οδός-τεχνικές μελέτες, με ένα ποσό 30 εκατ. ευρώ, για την περίοδο 2001-3.

1. Ποια τμήματα μελετήθηκαν, είτε του κυρίως άξονα, είτε των καθέτων αξόνων·

2. Πόσες και ποιες συμβάσεις έχειπογράψει η Εγνατία ΑΕ, και με ποια διαδικασία έγινε η ανάθεση των μελετών αυτών· Ακολουθήθηκε η διαδικασία των δημοσίων αγορών ή όχι,

3. Πότεπογράφθηκε κάθε μία από τις συμβάσεις-μελέτες, με ποιους αναδόχους, με ποιο χρονοδιάγραμμα εκτέλεσης, με ποιο προϋπολογισμό, ποιο το φυσικό αντικείμενο των μελετών αυτών, σε ποιο στάδιο ολοκλήρωσης βρίσκονται κάθε μία από τις μελέτες αυτές·

4. Τι ποσό έχει πληρωθεί μέχρι σήμερα από τα προβλεπόμενα 30 εκατ. ευρώ·

5. Πώς η Επιτροπή σκοπεύει να προωθήσει την ολοκλήρωση της Εγνατίας οδού και των καθέτων αξόνων της, και μέσα σε ποια χρονικά πλαίσια·

Απάντηση της κυρίας de Palacio εξ ονόματος της Επιτροπής

(13 Φεβρουαρίου 2003)

Το έργο προτεραιότητας 701 στο οποίο αναφέρεται το Αξιότιμο Μέλος του Κοινοβουλίου εντάσσεται στο ενδεικτικό πολυετές πρόγραμμα που εγκρίθηκε από την Επιτροπή στις 19 Σεπτεμβρίου 2001 και από το οποίο διατίθενται 30 εκατομ. ευρώ για μελέτες και μέτρα τεχνικήςποστήριξης κατά την περίοδο 2001-2006 στο τμήμα Εγνατία του έργου προτεραιότητας αριθ. 7 (ΠΑΘΕ-Εγνατία). Το έργο αυτό αποτελεί μέρος του διευρωπαϊκού δικτύου μεταφορών. Το ύψος της στήριξης καθορίστηκε ενδεικτικά.

Τα τμήματα του κύριου άξονα ή των καθέτων επί τον κύριο άξονα του έργου Εγνατία Οδός τα οποία αποτελούν το αντικείμενο μελετών στο πλαίσιο του έργου προτεραιότητας 701 εμφαίνονται στην απόφαση C(2001) 3898/10 της 30ής Νοεμβρίου 2001, αντίγραφο της οποίας θα σταλεί απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Οι συμβάσεις που έχει συνάψει η εταιρεία Εγνατία Οδός ΑΕ αφορούν αφενός μελέτες τεχνικού και περιβαλλοντικού χαρακτήρα για όλες τις φάσεις του έργου, και αφετέρου την κατασκευή των διαφόρων τμημάτων τουπόψη οδικού άξονα.

Σύμφωνα με στοιχεία προερχόμενα από την εταιρεία Εγνατία Οδός ΑΕ:

- 170 συμβάσειςπεγράφησαν στο πλαίσιο του έργου προτεραιότητας 701 μέχρι τέλους του 2001.

- Η ανάθεση των συμβάσεων έγινε κατόπιν διαγωνισμών σύμφωνα με την εθνική και κοινοτική νομοθεσία.

Τα δεδομένα που αφορούν τις συμβάσεις — ημερομηνίαπογραφής, αντικείμενο, χρονοδιάγραμμα εκτέλεσης, όχι όμως και τα ονόματα των εργοληπτών τα οποία κανονικά δεν περιλαμβάνονται στα δεδομένα που κοινοποιούνται στην Επιτροπή — εμφαίνονται στον πίνακα που παρουσίασε η εταιρεία Εγνατία Οδός ΑΕ μαζί με την περιοδική έκθεση προόδου, η οποίαποβάλλεται σύμφωνα με την απόφαση C(2001) 3898/10 της 30ής Νοεμβρίου 2001. Αντίγραφο του εν λόγω πίνακα θα διαβιβαστεί επίσης στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Τα ποσά που καταβλήθηκαν το 2001 και το 2002 ανέρχονται σε 9 250 000 ευρώ, ποσοστό δηλαδή 30,8 % του ποσού των 30 εκατομμυρίων ευρώ.

Το Κοινοτικό Πλαίσιο Στήριξης 2000-2006 για την Ελλάδα προβλέπει χρηματοδοτική βοήθεια μεγάλου ύψους και από το Ευρωπαϊκό Ταμείο Περιφερειακής Ανάπτυξης και από το Ταμείο Συνοχής για την κατασκευή της Εγνατίας Οδού και των καθέτων αξόνων. Έτσι, έχουν προβλεφθεί για την Εγνατία χρηματοδοτήσεις ύψους 1150 εκατομ. ευρώ, και περί τα 300 εκατομ. ευρώ για τους κάθετους άξονες που θα συνδέουν την Εγνατία με τέσσερις όμορες χώρες. Το Κοινοτικό Πλαίσιο Στήριξης και το Ταμείο Συνοχής 1994-1999 για την Ελλάδα έχουν επίσης συνεισφέρει 760 εκατομ. ευρώ για την κατασκευή της Εγνατίας.

Η Ευρωπαϊκή Τράπεζα Επενδύσεων έχει επίσης εγκρίνει μέσα στην τελευταία πενταετία δάνεια 1500 εκατομ. ευρώ για τη χρηματοδότηση του έργου κατασκευής της Εγνατίας.

Οι ελληνικές αρχές έχουν πληροφορήσει την Επιτροπή ότι έχει ήδη ολοκληρωθεί η κατασκευή 153 χιλιομέτρων της Εγνατίας Οδού, τα οποία και έχουν δοθεί στην κυκλοφορία, και ότι μέχρι τέλους του 2002 θα έχουν ολοκληρωθεί και δοθεί στην κυκλοφορία 150 επιπλέον χιλιόμετρα. Με βάση εκτιμήσεις των ελληνικών αρχών, αναμένεται να έχουν ολοκληρωθεί και δοθεί στην κυκλοφορία μέχρι τέλους του 2005 530 χιλιόμετρα καινούργιου διπλού αυτοκινητόδρομου στον άξονα της Εγνατίας, με συγχρηματοδότηση από τα κοινοτικά ταμεία.